Január végén lejárt a bérleti szerződése annak a budai luxusvillának, ahol korábban Andy Vajna élt, így a néhai kormánybiztos özvegye a költözés mellett döntött – írja a Blikk.

Miután a költöztetők napokig dolgoztak, a villa mostanra vált teljesen üressé. A bulvárlap úgy tudja, Vajna Tímea a napokban Magyarországot is elhagyja, és Los Angelesben kezd új életet.

Andy Vajnával 2013 óta élt a kétszintes, kétezer négyzetméteres, medencés villában felesége, amit a producer cége bérelt a milliárdos Gattyán Györgytől. Vajna Tímea örökségével részletesen foglalkoztunk mi is:

A kormány úgy tudja, Vajna Tímea a tízmilliárdos nyereséget termelő kaszinók tulajdonosa Pedig úgy tűnik, nem sok köze van az özvegynek ahhoz, hogy mi történik a még 60 milliárd forinttal kecsegtető kaszinóbizniszben.

Kiemelt kép: Balogh Zoltán /MTI